Jong mense sterf toe motor teen muur botsArgieffoto: ER24 Chitra Bodasing, woordvoerder van ER24, het gesê die motor het vroeg Sondagoggend teen ŉ huis se muur gebots. “Die bestuurder, in sy 20’s, sowel as ŉ jong vrou wat agter in die motor gesit het, is op die toneel dood verklaar.” Volgens Bodasing het die 18-jarige vrouepassasier wat voor langs die bestuurder gesit het kritieke beserings opgedoen. ŉ Vierde passasier, ook ŉ vrou, het matige beserings opgedoen. Die beseerdes is op die toneel behandel voordat hulle na nabygeleë hospitale geneem is vir verdere mediese sorg. Die presiese oorsaak van die ongeluk word ondersoek.